[pic] | COMISIA COMUNITĂȚILOR EUROPENE |

Bruxelles, 14.10.2009

COM(2009) 550 final

COMUNICARE A COMISIEI CĂTRE CONSILIU ȘI PARLAMENTUL EUROPEAN

EXTINDEREA SERVICIULUI EXTERN: DESCHIDEREA UNEI DELEGAȚII ÎN ISLANDA ȘI A UNUI BIROU ÎN LIBIA

COMUNICARE A COMISIEI CĂTRE CONSILIU ȘI PARLAMENTUL EUROPEAN

EXTINDEREA SERVICIULUI EXTERN: DESCHIDEREA UNEI DELEGAȚII ÎN ISLANDA ȘI A UNUI BIROU ÎN LIBIA

1. INTRODUCERE

În comunicarea adoptată la 23 decembrie 2008, Comisia și-a anunțat decizia de a deschide o nouă delegație pe lângă Consiliul Europei și o nouă delegație în Uzbekistan. Aceeași comunicare prevedea, de asemenea, transformarea delegațiilor regionalizate din Djibouti, Kârgâzstan, Liberia, Nepal, Tadjikistan, Togo și Yemen. Aceste acțiuni ar trebui să fie finalizate până la sfârșitul anului.

Dezvoltarea și consolidarea rețelei menționate în comunicarea din 23 decembrie 2008 necesita 16 redistribuiri de posturi de funcționari în cadrul Serviciului extern sau din direcțiile generale din familia RELEX către delegații. Orice dezvoltare ulterioară a Serviciului extern nu poate fi realizată decât cu resurse suplimentare și prin urmare, nu pot fi întreprinse decât acțiunile cele mai urgente.

În acest context, prezenta comunicare analizează, pe de o parte, faptul că Islanda și-a depus, la 23 iulie 2009, cererea de aderare, în conformitate cu articolul 49 din Tratatul privind Uniunea Europeană și, pe de altă parte, perspectiva unui nou cadru contractual pentru relațiile cu Libia.

2. MOTIVAȚIA DESCHIDERII UNEI DELEGAȚII ÎN ISLANDA ȘI A UNUI BIROU ÎN LIBIA

2.1 Islanda

Până în prezent, Islanda nu a figurat pe agenda extinderii. Cu toate acestea, țara are legături strânse cu Uniunea Europeană în calitate de membru al Spațiului Economic European. Relațiile bilaterale dintre Comisie și Islanda sunt în prezent urmărite de delegația din Norvegia.

În urma depunerii de către Islanda a cererii de aderare, Consiliul, la reuniunea sa din 27 iulie 2009, a decis să pună în aplicare procedura prevăzută la articolul 49 din Tratatul privind Uniunea Europeană și, în consecință, a solicitat Comisiei emiterea unui aviz cu privire la cerere. Avizul Comisiei are la bază, printre altele, răspunsurile furnizate de țara candidată la un chestionar detaliat care acoperă toate aspectele acquis-ului comunitar.

Deja, în timpul acestei etape pregătitoare, au loc contacte regulate între departamentele Comisiei și autoritățile competente ale țării candidate, în vederea asigurării unei bune înțelegeri reciproce: astfel de contacte sunt de o importanță specială pentru elaborarea avizului Comisiei cu privire la cererea Islandei. Aceste contacte sunt intensificate în continuare dacă, și atunci când Consiliul decide să deschidă negocieri oficiale de aderare și, prin urmare, practica standard a Comisiei este de a fi prezentă pe teren în toate țările candidate.

În conformitate cu această practică, există argumente puternice pentru deschiderea unei delegații în Islanda cât mai rapid. În așteptarea deschiderii unei delegații pe deplin funcționale în Reykjavik, delegația din Oslo este pregătită să deschidă o antenă la Reykjavik și/sau să trimită un membru al personalului în Islanda în misiune pe termen lung. În acest scop, conform cadrului prezentat în detaliu în comunicarea din 23 decembrie 2008, Reykjavik este desemnat ca loc de repartizare, distinct de delegații, fapt care permite numirea de personal extern înainte de deschiderea delegației.

2.2 Libia

Libia reprezintă o țară-cheie pentru domenii precum lupta împotriva terorismului, pace și securitate în Africa, imigrație ilegală pe Marea Mediterană și energie. Aceasta joacă, de asemenea, un rol din ce în ce mai activ în regiune, inclusiv în Uniunea Africană, în Sahel, în organizația CEN-SAD și în Uniunea Maghrebului Arab. Având în vedere faptul că relațiile și dialogul cu Libia se dezvoltă rapid, este necesară o prezență permanentă la fața locului.

De la ridicarea sancțiunilor internaționale asupra Libiei în 2003, Uniunea Europeană a dezvoltat o politică de angajare progresivă de relații cu Libia. Principalele etape ale acestui proces le-au constituit concluziile Consiliului din octombrie 2004, care au anunțat numeroase demersuri în vederea unei politici de angajare de relații cu Libia, precum și decizia Consiliului din octombrie 2007 de demarare a procesului de negociere a unui acord-cadru cu Libia, dat fiind faptul că, în prezent, relațiile dintre Comunitatea Europeană și Libia se desfășoară în afara unui cadru juridic bilateral.

Se preconizează că acest acord va stabili mecanisme pentru dialog politic și cooperare în domeniul politicii externe și de securitate, precum și pentru dialog și cooperare în ceea ce privește aspectele economice. Acesta va conține dispoziții în vederea unei zone a liberului schimb profundă și cuprinzătoare (ZLS) care să acopere comerțul cu bunuri și servicii, chestiuni legate de investiții și alte norme comerciale cheie (drepturile de proprietate intelectuală, concurență, achiziții publice etc.). Acordul va prevedea, de asemenea, cooperarea strânsă în ceea ce privește aspectele legate de justiție, libertate și securitate, precum și în ceea ce privește numeroase aspecte sectoriale, cum ar fi energie, transport, mediu, agricultură și dezvoltare rurală, pescuit și guvernanță maritimă, aspecte sociale, știință și tehnologie. Negocierile în curs la acordul-cadru necesită un flux constant de informații între cele două părți, iar o prezența directă în Tripoli ar facilita în mare măsură procesul de negociere și punerea ulterioară în aplicare a acordului, la momentul intrării în vigoare a acestuia.

Până în 2004, Libia nu a beneficiat de nicio asistență financiară din partea Uniunii Europene. De atunci, asistența financiară a fost furnizată prin contracte directe cu furnizori de servicii europeni sau internaționali. Comisia intenționează să furnizeze Libiei, începând cu 2011, asistență financiară mai substanțială, în principal prin Instrumentul european de vecinătate și parteneriat (IEVP). Dezvoltarea cooperării noastre financiare necesită, de asemenea, o prezență pe teren, mai ales pentru o bună și eficientă gestiune financiară a proiectelor de cooperare viitoare, inclusiv contacte zilnice în vederea sprijinirii administrațiilor publice libiene, precum și contractori externi, care vor pregăti și implementa această asistență.

Având în vedere acest context, se propune înființarea la Tripoli a unui loc de repartizare, distinct de delegații. Biroul ar trebui să fie atașat delegației din Tunis. În viitor, s-ar putea avea în vedere transformarea acestui birou într-o delegație regionalizată, în funcție de disponibilitatea resurselor necesare.

3. RESURSELE UMANE ȘI BUGETARE

Resursele umane necesare și disponibile pentru punerea în aplicare a deschiderilor programate în cadrul prezentei comunicări sunt indicate în tabelul de mai jos. Aceasta nu exclude posibilitatea de a întări, prin suplimentarea resurselor, aceste delegații/birouri, pe măsură ce alte resurse devin disponibile.

În ceea ce privește Islanda, ar trebui acordate 5 posturi de funcționari în baza alocării finale din 2010. Un post suplimentar de personal local a fost alocat în PPB 2010. În ceea ce privește Libia, înființarea unui loc de repartizare, ca prim pas în deschiderea unei delegații, necesită disponibilitatea a 2 angajați contractuali și a 4 agenți locali, prevăzuți deja în PPB 2010.

Resurse umane suplimentare alocate în temeiul rubricii 5 din buget |

Delegația Biroul | Funcționari | Angajați contractuali | Agenți locali |

Islanda | 5 | 1 |

Libia | 2 | 4 |

Resursele bugetare care urmează să fie mobilizate sunt prezentate în tabelul de mai jos, defalcat pe cheltuieli de înființare (cheltuieli nerecurente și care decurg direct din deschiderile programate) și cheltuieli anuale (recurente, legate de cheltuielile de funcționare a noilor delegații).

Resurse bugetare |

Delegația Biroul | Cheltuieli de înființare | Cheltuieli anuale |

Islanda | €536 250 | €1 572 110 |

Libia | €298 650 | €793 992 |

Total | €834 900 | €2 366 102 |

FIȘĂ FINANCIARĂ LEGISLATIVĂ PENTRU PROPUNERILE CU IMPLICAȚII BUGETARE STRICT LIMITATE LA VENITURI

1. TITLUL PROPUNERII:

DOMENIUL (DOMENIILE): RELAȚIILE EXTERNE ACTIVITATE (ACTIVITĂȚI): SERVICIUL EXTERN – CHELTUIELI ADMINISTRATIVE ALE DELEGAȚIILOR |

Titlul proiectului de decizie: COMUNICARE A COMISIEI CĂTRE CONSILIU ȘI PARLAMENTUL EUROPEAN – EXTINDEREA SERVICIULUI EXTERN: DESCHIDEREA DE DELEGAȚII ÎN ISLANDA ȘI LIBIA |

1. LINIE (LINII) BUGETARĂ (BUGETARE) + RUBRICĂ (RUBRICI)

XX.010102: Cheltuieli cu personalul în activitate din delegațiile Comisiei Comunităților Europene

XX.010202: Cheltuieli cu personalul extern din delegațiile Comisiei Comunităților Europene

XX.010212: Alte cheltuieli de gestiune ale delegațiilor Comisiei Comunităților Europene

XX.010302: Clădiri și cheltuieli conexe ale delegațiilor Comisiei Comunităților Europene

2. TEMEIUL JURIDIC

Autonomia administrativă a Comisiei

3. DESCRIERE ȘI MOTIVE

Se propune deschiderea unei noi delegații în Islanda și a unui birou în Libia.

Ca urmare a cererii de aderare a Islandei, sunt necesare contacte regulate între serviciile Comisiei și autoritățile competente ale țării candidate, în vederea elaborării avizului Comisiei cu privire la cererea Islandei. Aceste contacte sunt intensificate în continuare de la data la care Consiliul decide să deschidă negocieri oficiale de aderare și, prin urmare, practica standard a Comisiei este de a fi prezentă pe teren în toate țările candidate.

Libia reprezintă o țară-cheie pentru domenii precum lupta împotriva terorismului, pace și securitate în Africa, imigrație ilegală pe Marea Mediterană și energie. Aceasta deține, de asemenea, un rol din ce în ce mai activ în regiune, inclusiv în Uniunea Africană, în Sahel, în organizația CEN-SAD și în Uniunea Maghrebului Arab. Având în vedere faptul că relațiile politice și dialogul cu Libia se dezvoltă rapid, este necesară o prezență permanentă la fața locului.

4. DURATĂ ȘI CHELTUIELI SUPLIMENTARE

4.1 Perioada de aplicare

( Decizie cu durată limitată: decizie în vigoare de la [data începerii] până la [data expirării]

( Decizie cu durată nedeterminată: decizie în vigoare de la începutul anului 2010. În cazul Libiei va fi pe durată nedeterminată, iar în Islanda va continua până când Islanda devine stat membru (după care devine reprezentanță).

4.2 Impactul bugetar estimat

Proiectul de decizie presupune:

( Economii

( Cheltuieli suplimentare cu salarii și alte cheltuieli cu personalul statutar și extern, necesar funcționării corecte a noii delegații propuse în Islanda și a noului birou în Libia.

4.3 Explicarea cifrelor

Cheltuielile suplimentare se referă la salarii și la cheltuielile cu infrastructura asociate personalului, atât statutar cât și extern, necesare deschiderii celor două locuri de repartizare propuse. Sunt anexate calculele detaliate care precizează natura exactă a cheltuielilor estimate pentru fiecare caz.

5. IMPACTUL ASUPRA PROGRAMĂRII FINANCIARE

( Propunerea este compatibilă cu programarea financiară existentă.

( Propunerea va necesita reprogramarea rubricii relevante din perspectiva financiară fără a necesita aplicarea dispozițiilor Acordului interinstituțional.

( Propunerea va necesita reprogramarea rubricii relevante din perspectiva financiară și aplicarea dispozițiilor Acordului interinstituțional.

6. IMPACTUL ECONOMIILOR SAU AL CHELTUIELILOR SUPLIMENTARE ASUPRA ALOCĂRII RESURSELOR

( Resurse alocate deja departamentului (departamentelor) în cauză

( Resurse alocate deja în cadrul exercițiului financiar SPA/PPB pentru anul 2010.

PPB 2010 prevede alocarea de credite pentru crearea a 2 posturi de agent contractual și pentru 4 agenți locali pentru biroul propus în Libia.

( Resurse care urmează să fie solicitate în cadrul următoarei proceduri SPA/PPB

( Resurse care urmează să fie obținute prin redistribuire internă între departamente

( Resurse necesare pentru anul 2010 dar care nu au fost planificate în cadrul exercițiului SPA/PPB al anului respectiv

Deschiderea unei delegații în Islanda va necesita alocarea imediată a 5 posturi statutare (funcționari) și a unui post local. Aceste resurse vor fi făcute disponibile prin redistribuire internă, în cadrul Comisiei, a resurselor existente.

7. CALENDARUL PRECONIZAT AL SOLICITĂRILOR SUPLIMENTARE DE CREDITE ADMINISTRATIVE ȘI RESURSE UMANE

Cifre în € | Anul 2010 | Anul 2011 | Anul 2012 | Anul 2013 | Anul 2014 | Cheltuieli totale/anuale |

XX 01 02 12

(alte credite la nivelul întregii alocări) | |143.000 | |143.000 | |143.000 | |143.000 | |143.000 | |715.000 | |Alte categorii: XX 01 03 02 | |1.686.000 | |1.097.000 | |1.097.000 | |1.097.000 | |1.097.000 | |6.074.000 | | | | | | | | | | | | | | | | TOTAL | 12 |3.202.000 |12 |2.367.000 |12 |2.367.000 |12 |2.367.000 |12 |2.367.000 |12 |12.670.000 | |(1) PC = personal contractual; END = experți naționali detașați: INT = personal al agențiilor (intérimaires)

(2) AAT = Asistența administrativă și tehnică